**ΑΝΑΔΕΙΞΗ ΚΑΙ ΠΡΟΒΟΛΗ ΜΟΥΣΕΙΩΝ ΚΑΙ ΜΝΗΜΕΙΩΝ ΧΙΟΥ ΜΕΣΩ ΔΙΑΔΡΑΣΤΙΚΩΝ ΨΗΦΙΑΚΩΝ ΕΦΑΡΜΟΓΩΝ ΚΑΙ ΥΠΗΡΕΣΙΩΝ**

Το έργο «Ανάδειξη και προβολή μουσείων και μνημείων Χίου μέσω διαδραστικών ψηφιακών εφαρμογών και υπηρεσιών» εντάχθηκε στο Επιχειρησιακό Πρόγραμμα «Βόρειο Αιγαίο 2014-2020» με προϋπολογισμό 540.000,00 €, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Εφορεία Αρχαιοτήτων Χίου.

Η προτεινόμενη Πράξη έχει ως κύρια συνιστώσα την ανάδειξη και προβολή των Μουσείων και Μνημείων της Χίου με τη χρήση προηγμένων μέσων τεχνολογίας. Με το Υποέργο 1 θα πραγματοποιηθεί επιστημονική τεκμηρίωση και επιμέλεια για τον σχεδιασμό των πολιτιστικών εφαρμογών. Με το Υποέργο 2 θα σχεδιαστούν, θα υλοποιηθούν και θα εγκατασταθούν οι εφαρμογές που αφορούν στην ανάδειξη και προβολή των Μουσείων και Μνημείων της Χίου.